open-index/open-wikipedia-markdown huggingface dataset:
Πειραματική γλωσσολογία

Η **πειραματική γλωσσολογία** είναι ο κλάδος της γλωσσολογίας που μελετά θεωρίες γλωσσικών αναπαραστάσεων βασισμένες σε ποιοτικές αποδείξεις. Αυτές οι αποδείξεις μπορεί να είναι πειραματικές, με την αυστηρή έννοια του όρου, ή παραγόμενες από σώματα κειμένου. Σε κάθε περίπτωση, η εγκυρότητα των υποθέσεων της πειραματικής γλωσσολογίας πρέπει να ελεγθεί χρησιμοποιώντας επαγωγική στατιστική προκειμένου να εξαχθούν γενικά συμπεράσματα από ένα τυχαίο δείγμα συμμετεχόντων σε ένα πείραμα ή γλωσσικών εκφράσεων ή και από τα δύο. Η πειραματική γλωσσολογία ασχολείται κυρίως με γλωσσικές αναπαραστάσεις και με τους αντίστοιχους περιορισμούς τους, Υπάρχει μία θεμελιώδης σχέση με την ποσοτική γλωσσολογία, καθώς και τα δύο πεδία εστιάζουν στον έλεγχο μαθηματικών μοντέλων μέσω σωμάτων κειμένου ή ψυχολογικών πειραμάτων. 

## Διάκριση πειραματικής γλωσσολογίας-ψυχογλωσσολογίας
Ένας κλάδος με τον οποίο είναι στενά συνδεδεμένη η πειραματική γλωσσολογία είναι η ψυχογλωσσολογία. Και οι δύο κλάδοι έχουν κοινές προσεγγίσεις των γλωσσικών φαινομένων μέσω πειραματικών μεθόδων και ένα μεγάλο μέρος της έρευνας που έχει εκδοθεί στην ψυχογλωσσολογία είναι κεντρικό στα ερευνητικά ερωτήματα που θέτει η πειραματική γλωσσολογία. Παρόλα αυτά, η διάκριση μεταξύ των δύο κλάδων έγκειται στο γεγονός ότι η ψυχογλωσσολογία εστιάζει στις γενικές αρχές της επεξεργασίας της γλώσσας και στους γενικούς γνωσιακούς μηχανισμούς, όπως οι περιορισμοί της μνήμης ή οι εκτελεστικές λειτουργίες του εγκεφάλου, ενώ η πειραματική γλωσσολογία ασχολείται κυρίως με γλωσσικές αναπαραστάσεις και τους αντίστοιχους περιορισμούς τους, οι οποίες προκαλούν την ποικιλομορφία των γλωσσικών εκφράσεων. 

## Παραπομπές


Κατηγορία:Γλωσσολογία
Κατοχικό μάρκο

thumb|Χαρτονόμισμα ενός κατοχικού μάρκου
Το **κατοχικό μάρκο** ήταν νόμισμα το οποίο εξέδωσαν οι Γερμανικές στρατιωτικές αρχές στην Ελλάδα κατά στους πρώτους μήνες της περιόδου της Κατοχής, μέχρι τον Αύγουστο του 1941. 

Η ισοτιμία του κατοχικού μάρκου είχε αρχικά οριστεί σε 50 δραχμές και από 23 Ιουνίου 1941 σε 60 δραχμές.

Η ένδειξη στο κατοχικό μάρκο ήταν Reichs Kredit Kassenscheine και μπορούσε να το εκδώσει κάθε στρατιωτική μονάδα που είχε το ειδικό εκτυπωτικό μηχάνημα.

Το κατοχικό μάρκο ήταν το ένα από τα δυο νομίσματα που εισήγαγαν οι κατοχικές δυνάμεις στα ελληνικά εδάφη. Το άλλο νόμισμα ήταν η ιονική δραχμή του ιταλικού στρατού κατοχής. Η εισαγωγή των νομισμάτων αυτών είχε ως συνέπεια την αλματώδη αύξηση του πληθωρισμού στην κατεχόμενη Ελλάδα, καθώς η εγχώρια δραχμή έχασε το αντίκρισμά της και υπέστη διαδοχικές υποτιμήσεις.

Οι γερμανικές στρατιωτικές δυνάμεις εξέδωσαν στρατιωτικά μάρκα και σε άλλες κατακτημένες χώρες, στην Πολωνία το 1939, στη Δανία, στη Νορβηγία, στην Ολλανδία, στο Βέλγιο και στη Γαλλία το 1940, στα Βαλκάνια και τη Ρωσία το 1941, είχαν υποχρεωτική χρήση και ήταν το νόμισμα με το οποίο πληρώνονταν οι Γερμανοί στρατιώτες.

## Δείτε επίσης
* Ιονική δραχμή

## Αναφορές


Κατηγορία:Κατοχή της Ελλάδας
Κατηγορία:Ιστορικά νομίσματα
Νεμάνια Πεϊτσίνοβιτς

Ο **Νεμάνια Πεϊτσίνοβιτς** (σέρβικα κυριλλικά: Немања Пејчиновић, γεννημένος στις 4 Νοεμβρίου 1987 στο Κραγκούγιεβατς) είναι Σέρβος ποδοσφαιριστής, ο οποίος αγωνίζεται για λογαριασμό της ΟΖΚ Νις.

## Συλλογική Καριέρα
Ο Πεϊτσίνοβιτς υπήρξε, κατά το πρόσφατο παρελθόν, αρχηγός της ΦΚ Ραντ Βελιγραδίου. Από τις 12 Ιανουαρίου 2009 έως το τέλςο της σεζόν αγωνίστηκε ως δανεικός στον Ερυθρό Αστέρα Βελιγραδίου. Το καλοκαίρι του 2009, κλήθηκε για σειρά δοκιμών από τη γερμανική Χέρτα Βερολίνου, η οποία, στη συνέχεια, τον απέκτησε υπό τη μορφή δανεικού για τη σεζόν 2009–10.

Ο Πεϊτσίνοβιτς μεταγράφηκε στην ΟΖΚ Νις υπό τη μορφή δανεικού το καλοκαίρι του 2010. Στην πορεία η ομάδα έκανε χρήση της σχετικής ρήτρας απόκτησής του, στις 21 Δεκεμβρίου 2010, υπογράφοντας συμβόλαιο συνεργασίας έως το 2014.

## Διεθνής Καριέρα
Πραγματοποίησε το διεθνές ντεμπούτο του με την Εθνική Σερβίας, αγωνιζόμενος στη φιλική αναμέτρηση απέναντι στην Πολωνία στις 14 Δεκεμβρίου 2008 και εκπροσώπησε τη χώρα του στο Ευρωπαϊκό Πρωτάθλημα U-21 του 2009 που διεξήχθη στη Σουηδία.

## Παραπομπές


## Εξωτερικός Σύνδεσμος
* Προφίλ και στατιστικά στο *Srbijafudbal* 

Κατηγορία:Σέρβοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Σερβίας
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Χέρτα Βερολίνου
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Λοκομοτίβ Μόσχας
Κατηγορία:Ποδοσφαιριστές Εθνικής Σερβίας Κ21
Κυβέρνηση Πέταρ Βελιμίροβιτς 1908

Η Κυβέρνηση του Πέταρ Βελιμίροβιτς ήταν κυβέρνηση του Βασιλείου της Σερβίας από τις 20 Ιουλίου 1908 έως τις 22 Φεβρουάριου 1909. Αντικατέστησε την κυβέρνηση του Νικόλα Πάσιτς μετά τις εκλογές του Μαΐου του 1908.

Στις εκλογές της 18 Μαΐου 1908 από τους 574.836 εγγεγραμμένους ψηφοφόρους ψήφισε το 70%.  Το Ριζοσπαστικό κόμμα κέρδισε εκ νέου τις εκλογές αλλά με μικρή πλειοψηφία εδρών. Μετά από πολλές διαφωνίες των κομμάτων σχηματίστηκε κυβέρνηση συνασπισμού από τον Πέταρ Βελιμίροβιτς. Κατά την διάρκεια της κυβέρνησης η Σερβία η Αυστροουγγαρία προσάρτησε στην επικράτεια της τις επαρχίες της Βοσνίας και Ερζεγοβίνης. Λόγω της προσάρτησης αυτή προκηρύχθηκαν εκλογές για τις 11 Φεβρουαρίου του 1909 και αντικαταστάθηκε από την κυβέρνηση Στόγιαν Νοβάκοβιτς.

## Σύνθεση κυβέρνησης

## Πηγές
* Βασίλειο της Σερβίας και Μαυροβουνίου στους πολέμους 1912 - 1918, στην σερβική γλώσσα.
* Οι Σερβικές κυβερνήσεις από το 1858 έως το 1912, στην σερβική γλώσσα.

1908
Δικανική γλωσσολογία

Η **δικανική γλωσσολογία** είναι ο κλάδος της γλωσσολογίας που ασχολείται με την εφαρμογή των γλωσσολογικών γνώσεων, μεθόδων και ιδεών στο νομικό ή εγκληματολογικό γενικό πλαίσιο της νομικής, της γλώσσας, της εγκληματολογικής έρευνας και της δικαστικής διαδικασίας και εκδίκασης. Η μετάφραση του αγγλικού όρου του εν λόγω κλάδου (*forensic linguistics*) στην Ελληνική γλώσσα αποτελεί μεγάλο θέμα συζήτησης στον ακαδημαϊκό χώρο λόγω της δυσκολίας απόδοσης του αγγλικού όρου *forensic* στα ελληνικά. Έτσι, ο αντίστοιχος ελληνικός όρος μπορεί κι αλλιώς να βρεθεί ως *δικαστική* ή *εγκληματολογική* ή *ιατροδικαστική* ή *δικαστική* ή *νομική* γλωσσολογία. Οι γλωσσολόγοι εργάζονται σε τρεις καταρχήν περιοχές εφαρμογής του νομικού ή εγκληματολογικού γενικού πλαισίου: η γνώση και κατανόηση της γλώσσας των γραπτών νόμων, η κατανόηση της γλωσσικής χρήσης στις εγκληματολογικές και νομικές διαδικασίες και η παροχή γλωσσικών αποδείξεων.

Ειδικότερα, ο κλάδος της Δικαστικής ή Δικανικής Γλωσσολογίας αναφέρεται στη χρήση γλωσσολογικών τεχνικών για την εξιχνίαση εγκλημάτων όπου τα γλωσσικά δεδομένα αποτελούν μέρος των τεκμηρίων, π.χ. η χρήση γραμματικών ή λεξικών κριτηρίων για τη μελέτη δικαστικών και ανακριτικών αναφορών, τον εντοπισμό της λογοκλοπής, την παρατήρηση της αλλαγής του ύφους στο γραπτό λόγο, τη μελέτη κειμένων ειδικού ποινικού περιεχομένου (π.χ. απειλητικών επιστολών, τρομοκρατικών μηνυμάτων κ.τ.λ·)· Στον κλάδο εντάσσεται και ο τομέας της δικαστικής φωνητικής που ασχολείται με την αναγνώριση ομιλητών, τη σύγκριση δειγμάτων φωνής, την καταγραφή χαρακτηριστικών του ομιλητή, την ανάλυση μαγνητοφωνήσεων και την αποκωδικοποίηση εκφωνημάτων.

## Παραπομπές


Κατηγορία:Κλάδοι της γλωσσολογίας
Κατηγορία:Εφαρμοσμένη γλωσσολογία
Γλωσσική κατάκτηση

Η **γλωσσική κατάκτηση** ή **γλωσσική απόκτηση** ή **κατάκτηση της μητρικής γλώσσας** αναφέρεται στην διαδικασία με την οποία οι άνθρωποι αποκτούν την δυνατότητα να αντιλαμβάνονται και να κατανοούν τη γλώσσα, καθώς και να παράγουν λέξεις και προτάσεις για να επικοινωνήσουν. Η γλωσσική κατάκτηση είναι ένα από τα πιο θεμελιώδη ανθρώπινα χαρακτηριστικά, καθώς μόνο οι άνθρωποι ανάμεσα σε όλα τα υπόλοιπα έμβια πλάσματα είναι ικανοί να επικοινωνούν χρησιμοποιώντας την γλώσσα. Η γλωσσική κατάκτηση συχνά αναφέρεται στην κατάκτηση της μητρικής γλώσσας, που μελετά την κατάκτηση της μητρικής γλώσσας από τα παιδιά, και συγκεκριμένα τα βρέφη και τα νήπια. Αυτό διακρίνεται από την κατάκτηση της δεύτερης γλώσσας, η οποία ασχολείται με την κατάκτηση μίας δεύτερης ή περαιτέρω γλωσσών εκτός της μητρικής, και από παιδιά και από ενήλικες.

Η ικανότητα ενός ατόμου να χρησιμοποιεί επιτυχώς τη γλώσσα προϋποθέτει την απόκτηση μίας γκάμας εργαλείων, συμπεριλαμβανομένου την φωνολογία, την μορφολογία, την σύνταξη, και ένα εκτεταμένο λεξιλόγιο. Η γλώσσα μπορεί να εκφραστεί είτε ως λόγος είτε χειρωνακτικά, όπως στην νοηματική γλώσσα. Η ανθρώπινη γλωσσική ικανότητα αντιπροσωπεύεται μέσα στον εγκέφαλο. Οι γλωσσικές αποδείξεις δείχνουν πως κάθε άτομο διαθέτει τρεις αναδρομικούς μηχανισμούς που του επιτρέπουν να εκφράζει προτάσεις επ´ αόριστον. Αυτοί οι τρεις μηχανισμοί είναι: η *[[αναφορικότητα]]*, η *[[συμπληρωματικότητα]]* και η *[[συνδετικότητα]]*.

## Παραπομπές


Κατηγορία:Γλωσσολογία
Κατηγορία:Εφαρμοσμένη γλωσσολογία
Κατάκτηση δεύτερης γλώσσας

Η **κατάκτηση δεύτερης γλώσσας** ή **εκμάθηση δεύτερης γλώσσας** ή **κατάκτηση Γ2** αναφέρεται στον κλάδο της εφαρμοσμένης γλωσσολογίας που ασχολείται με την διαδικασία, με την οποία οι άνθρωποι αποκτούν και μαθαίνουν μία δεύτερη γλώσσα.

## Παραπομπές


Κατηγορία:Γλωσσολογία
Κατηγορία:Εφαρμοσμένη γλωσσολογία
Τέως της Αιγύπτου

Ο **Τέως της Αιγύπτου** ήταν ο 2ος Φαραώ της 30ης δυναστείας της Αιγύπτου από το 362 π.Χ. ως το 360 π.Χ. γιος και διάδοχος του Νεκτανεβώ Α' ιδρυτή της δυναστείας συμβασίλευε με τον πατέρα του από το 365 π.Χ. Στην προετοιμασία του για πόλεμο με τους Πέρσες έβαλε ψηλούς φόρους και λεηλάτησε τους Αιγυπτιακούς ναούς γι'αυτό οι ευγενείς τον ανέτρεψαν τοποθετώντας Φαραώ της Αιγύπτου τον ανιψιό του Νεκτανεβώ Β'. Ο Τέως δραπέτευσε στην Περσία όπου τον δέχθηκε ο υπερήλικας βασιλιάς Αρταξέρξης Β'. Έζησε στην Περσική αυλή ως το τέλος της ζωής του.

## Εξωτερικοί σύνδεσμοι
Τεώς 

Κατηγορία:Φαραώ της 30ης Αιγυπτιακής Δυναστείας
Νεκτανεβώ Α΄ της Αιγύπτου

Ο **Νεκτανεβώ Α' της Αιγύπτου** ήταν ο ιδρυτής της 30ης και τελευταίας γηγενούς δυναστείας της Αιγύπτου, ανέτρεψε και δολοφόνησε τον τελευταίο Φαραώ της Αιγύπτου της 29ης δυναστείας Νεφερίτη Β' στην συνέχεια βασίλευσε στην χώρα από το 380 π.Χ. ως το 362 π.Χ.. Το μεγαλύτερο διάστημα της βασιλείας του ασχολήθηκε με πολέμους εναντίον των Περσών προκειμένου να ανακαταλάβουν την Αίγυπτο η οποία είχε ανεξαρτητοποιηθεί από το 404 π.Χ.. 

Στην εσωτερική του πολιτική ανακατασκεύασε σχεδόν όλους τους Αιγυπτιακούς ναούς αναμορφώνοντας τη θρησκεία της χώρας, από το 365 π.Χ. όρισε συμβασιλέα τον γιο και διάδοχο του Τέως.

## Εξωτερικοί σύνδεσμοι
* Νεκτανεβώ Α' 

Κατηγορία:Φαραώ της 30ης Αιγυπτιακής Δυναστείας
KSnapshot

Το **KSnapshot** είναι μια εφαρμογή που επιτρέπει την λήψη screenshots της οθόνης ή μέρους αυτής. Αποτελεί μέλος του πακέτου λογισμικού του KDE και είναι ελεύθερο λογισμικό, αδειοδοτημένο με την GNU General Public License.

## Χαρακτηριστικά
Η εφαρμογή επιτρέπει στους χρήστες να λαμβάνουν screenshots ολόκληρης της οθόνης ή μιας περιοχής της, επιλεγμένης από τον χρήστη. Επίσης παρέχονται και άλλες επιλογές όπως η λήψη φωτογραφίας του επιλεγμένου παραθύρου. Η εικόνα που δημιουργείται μπορεί να  αποθηκευθεί σε διάφορα format και να γίνει άμεσα επεξεργασία της με κάποιο πρόγραμμα επεξεργασίας εικόνας.

## Δείτε επίσης
*gnome-screenshot
*scrot

## Παραπομπές


## Εξωτερικοί σύνδεσμοι

* Η σελίδα για το πρόγραμμα στο Freecode 

Κατηγορία:Λογισμικό KDE
Κατηγορία:Ελεύθερο λογισμικό
Ματθαίος Ματθαιόπουλος

Ο **Ματθαίος Ματθαιόπουλος** (16 Μαΐου 1870 - 24 Μαΐου 1921) ήταν Έλληνας Αντιπλοίαρχος. Διετέλεσε Αρχηγός του Γενικού Επιτελείου Ναυτικών (ΓΕΝ) από το 1912 ως το 1914.

## Βιογραφία
Καταγόταν από το χωριό Δάρας Αρκαδίας και γεννήθηκε στον Πειραιά το 1870. Είχε δύο αδέρφια. Τον Γεώργιο, μετέπειτα καθηγητή του Πανεπιστημίου Αθηνών και τον Δημήτριο, υποστράτηγο του Ελληνικού Στρατού.

Εισήλθε στη Σχολή Ναυτικών δοκίμων από την οποία εξήλθε ως Ανθυποπλοίαρχος. Το 1898 εξέδωσε το πρώτο βιβλίο, με τίτλο *Υδρογραφία Υποτύπωση και κατασκευή Ναυτικών Χαρτών*, για χρήση των μαθητών της Σχολής Δοκίμων. Πλέον ως Αντιπλοίαρχος, ο Ματθαίος Ματθαιόπουλος ενδιαφέρθηκε και εισηγήθηκε το 1898 την προμήθεια και εγκατάσταση ειδικών οργάνων στο Αστεροσκοπείο της Αθήνας που μπορούσαν να καλύψουν τις ανάγκες του Ναυτικού. Εισηγήθηκε και έγινε η προμήθεια του πρώτου μαγνητικού θεοδόλιχου *SARTORIOUS*, ο οποίος από το 1909 χρησιμοποιήθηκε στις υδρογραφικές εργασίες. Από το 1917 ως το 1919 ήταν πρόεδρος του Ναυτικού Απομαχικού Ταμείου. Το 1920 ιδρύθηκε στο Υπουργείο Εθνικής Οικονομίας ειδικός οργανισμός για την Ωκεανογραφία και είχε πρώτο Διευθυντή τον Ματθαίο Ματθαιόπουλο. Ο Ματθαίος Ματθαιόπουλος αποτέλεσε τον 5ο κατά σειρά Αρχηγό ΓΕΝ  από τις 16/09/1912 ως τις 07/04/1914 διαδεχόμενος τον υποναύαρχο Π. Κουντουριώτη.

Ήταν παντρεμένος με την Ελπίδα και είχαν έναν γιο.
Όταν απεβίωσε το 1921 είχε το βαθμό του Υποναυάρχου.

## Παραπομπές


Κατηγορία:Αρχηγοί Γενικού Επιτελείου Ναυτικού (Ελλάδα)
Κατηγορία:Έλληνες αξιωματικοί του Πολεμικού Ναυτικού
Νεμπόισα Ρόντιτς

Ο **Νεμπόισα Ρόντιτς** (*[[σερβικά]] : Небојша Родић*) είναι πολιτικός της Σερβίας, ο σημερινός υπουργός άμυνας της Δημοκρατίας της Σερβίας μέλος της κυβέρνησης Ίβιτσα Ντάτσιτς.

Γεννήθηκε το 1953 και σπούδασε νομικά και στην στρατιωτική σχολή "Τίτο". Εργάστηκε σε διάφορες δημόσιες θέσεις σε υπουργεία κυρίως. Είχε εκλεγεί βουλευτής της Σερβικής εθνοσυνέλευσης όπου ήταν και αναπληρωτής γραμματέας της. Έχει υπηρετήσει και ως διευθυντής στο γυμνάσιο τεχνολογίας του Σάμπατς.

Είναι μέλος του Προοδευτικού κόμματος της Σερβίας, είναι υπουργός άμυνας από τις 27 Ιουλίου 2012.

Έχει γράψει το βιβλίο "Све Владе Србије од 1804".
## Παραπομπές


## Πηγές
* Μικρό βιογραφικό του, στην σερβική γλώσσα

Κατηγορία:Σέρβοι νομικοί
Κατηγορία:Σέρβοι ιστορικοί
Κατηγορία:Υπουργοί άμυνας της Σερβίας
Κατηγορία:Βουλευτές της Σερβίας
Καθολική γραμματική

Ο όρος **Καθολική Γραμματική (ΚΓ)** αναφέρεται σε μία θεωρία της γλωσσολογίας, αποδιδόμενη συνήθως στον Νόαμ Τσόμσκι, σύμφωνα με την οποία η ικανότητα του ανθρώπου να μαθαίνει μία γραμματική είναι έμφυτη μέσα στον εγκέφαλο. Η θεωρία προτείνει πως η γλωσσική ικανότητα εμφανίζεται από μόνη της ακόμη κι αν δεν έχει γίνει ποτέ αντικείμενο διδαχής, και πως υπάρχουν ιδιότητες τις οποίες μοιράζονται όλες οι ανθρώπινες φυσικές γλώσσες. Είναι, επομένως, ζήτημα επιστημονικών παρατηρήσεων και πειραματισμών προκειμένου να εντοπιστούν ακριβώς ποιες ικανότητες είναι έμφυτες και ποιες ιδιότητες μοιράζονται όλες οι γλώσσες. Η "καθολική γραμματική" είναι ένα ιδεατό σύστημα. Όσο για τη βιολογικά καθορισμένη καθολική "γλωσσική ικανότητα" ή "γλωσσική δημιουργικότητα" πραγματώνεται, σε ποικίλες μορφές, υπό την επίδραση του περιβάλλοντος. 

## Παραπομπές


Κατηγορία:Γλωσσολογία
Ντράγκαν Σουτάνοβατς

Ο **Ντράγκαν Σουτάνοβατς** (*[[σερβικά]] : Драган Шутановац*) (Βελιγράδι, 24 Ιουλίου 1968) είναι πολιτικός της Σερβίας και πρώην υπουργός άμυνας της Δημοκρατίας της Σερβίας. Πρώην αντιπρόεδρος του Δημοκρατικού κόμματος, μέλος της εκτελεστικής επιτροπής και ο γενικός του Δημοκρατικού κόμματος.

## Βιογραφία
Τελείωσε το δημοτικό σχολείο και το γυμνάσιο στο Βελιγράδι. Αποφοίτησε από τη σχολή μηχανολόγων μηχανικών στον τομέα της υδροηλεκτρικής ενέργειας. Ειδικεύτηκε στον τομέα της ασφάλειας, ολοκλήρωσε ειδικά μαθήματα στις Ηνωμένες πολιτείες όπου και έλαβε το πτυχίο του στον τομέα της επιβολής του νόμου, επίσης πτυχίο στον τομέα της ασφάλειας και σε θέματα εποπτείας.

Είναι παντρεμένος με την Μαρία και έχει δύο γιους, κουμπάρος στο γάμο του ήταν τότε πρόεδρος της Σερβίας Μπόρις Τάντιτς.

Τον Νοέμβριο του 2000 διορίστηκε ειδικός σύμβουλος του υπουργού εσωτερικών, και τον Απρίλιο και Μάιο του 2000 είχε υπηρετήσει στο ευρωπαϊκό κοινοβούλιο στο Στρασβούργο. Από την 1η Νοέμβριου του 2001 έως τον Φεβρουάριο του 2003 ήταν βοηθός του ομοσπονδιακού υπουργού εσωτερικών.

Από το 2002 έως το 2003 ήταν ο πρόεδρος άμυνας και ασφάλειας της εθνικής συνέλευσης της Δημοκρατίας της Σερβίας. Δύο φορές εξελέγη βουλευτής στη εθνοσυνέλευση της Δημοκρατίας της Σερβίας το 2000 και το 2003. Ήταν υπουργός Άμυνας της Δημοκρατίας της Σερβίας από τις 15 Μαΐου 2007 μέχρι το 2008 στις κυβερνήσεις Βόισλαβ Κοστούνιτσα του 2007 και Μίρκο Τσβέτκοβιτς του 2008.

## Πηγές
* Биографија на сајту Владе Републике Србије
* Лепа Брена ме будила у војсци („Ало“, 13. новембар 2011)

## Εξωτερικοί σύνδεσμοι
* 

Κατηγορία:Υπουργοί άμυνας της Σερβίας
Κατηγορία:Βουλευτές της Σερβίας
Βαβέλ (περιοδικό)

Η **Βαβέλ** ήταν ελληνικό μηνιαίο περιοδικό κόμικς που κυκλοφόρησε από τον Φεβρουάριο του 1981 μέχρι τον Ιούνιο του 2008.

## Υπόβαθρο
Ο συμβολισμός του τίτλου του περιοδικού παρέπεμπε σε μια ισότιμη συνάντηση ανθρώπων ετερόκλητων ως προς τις ιδέες και τα καλλιτεχνικά τους ενδιαφέροντα. Το περιοδικό δημιουργήθηκε με πρότυπο τα ιταλικά περιοδικά *Linus* και *Frigidaire* ενώ συνέχιζε το πείραμα του βραχύβιου περιοδικού *Κολούμπρα* που είχε προηγηθεί με ανάλογη θεματική.

## Κυκλοφορία
Αν και τυπικά μηνιαίο, στους 324 μήνες κυκλοφορίας του εξέδωσε μόλις 246 τεύχη. Οι εκδότες των πρώτων 43 τευχών ήταν οι Γιώργος Μπαζίνας, Σταύρος Τσελεμέγκος και Νίκη Τζούδα. Η τελευταία ήταν εκδότρια και για τα υπόλοιπα τεύχη. Πολύ σημαντικό πρόσωπο του περιοδικού ήταν και ο Γιώργος Σιούνας, ο οπόίος εισήλθε στα πράγματα το 1985.

## Φεστιβάλ
Το φθινόπωρο του 1996, της 15ης επετείου από την πρώτη κυκλοφορία της Βαβέλ, διοργανώθηκε το πρώτο φεστιβάλ της στην Τεχνόπολη. Ακολούθησαν άλλα δεκατρία φεστιβάλ, το τελευταίο εκ των οποίων (2012) διοργανώθηκε στη Διπλάρειο Σχολή. Η ιδέα για την διοργάνωση φεστιβάλ υπήρχε από το 1992, αλλά υπήρχε αρχικά δυσκολία στην εξασφάλιση χορηγών.

## Πηγές
* Ηλίας Κανέλλης, «Βαβέλ. Περιοδικό κόμικς- και όχι μόνο», Η Ελλάδα στη δεκαετία του '80. Κοινωνικό, πολιτικό και πολιτισμικό λεξικό, εκδ.Επίκεντρο, Αθήνα, 2014, σελ.55-57.

## Παραπομπές


Κατηγορία:Ελληνικά περιοδικά κόμικς
Κατηγορία:Περιοδικά με τόπο έκδοσης την Αθήνα
Γλωσσική πράξη

Στην γλωσσολογία και στην φιλοσοφία της γλώσσας, ο όρος **γλωσσική πράξη** αναφέρεται σε ένα εκφώνημα το οποίο έχει επιτελεστική λειτουργία στην γλώσσα και στην επικοινωνία.

Η σύγχρονη χρήση του όρου προέρχεται από την μελέτη του φιλοσόφου της γλώσσας Τζον Λάνγκσο "Τζέι Ελ" Όστιν σχετικά με τα επιτελεστικά εκφωνήματα και την θεωρία του περί *λεκτικών*, *προσλεκτικών* και *απολεκτικών* πράξεων. Οι γλωσσικές πράξεις γενικά αναφέρονται στις υποσχέσεις, στις διαταγές, στους χαιρετισμούς, στις προειδοποιήσεις και στις απειλές, στις προσκλήσεις και στα συγχαρητήρια.

## Παραπομπές


Κατηγορία:Γλωσσολογία
Κατηγορία:Πραγματολογία
Στόγιαν Πρότιτς

Ο **Στόγιαν Πρότιτς** (*[[σερβικά]] : Стојан Протић*) (Κρούσεβατς 28 Ιανουαρίου 1857 - Βελιγράδι 28 Οκτωβρίου 1923) είναι Σέρβος πολιτικός, συγγραφέας και ένας από τους ιδρυτές του Ριζοσπαστικού κόμματος της Σερβίας. Πολλές φορές ήταν υπουργός Οικονομικών και εσωτερικών. Μετά τον πρώτο παγκόσμιο πόλεμο σχημάτισε την πρώτη κυβέρνηση του Βασιλείου των Σέρβων, Κροατών και Σλοβένων, και ήταν ο πρώτος πρωθυπουργός της Γιουγκοσλαβίας.

## Βιογραφία
Για την ηγεσία του Ριζοσπαστικού κόμματος συγκρούστηκε με τον Πάσιτς, αλλά έχασε και έγινε αρχηγός του κόμματος ο Πάσιτς. Για έναν χρόνο ήταν επικεφαλής της εθνικής βιβλιοθήκης της Σερβίας (1900-1901). Δημοσίευσε και εξέδωσε το περιοδικό "Дело" και την εφημερίδα "Одјек" και έγραψε την απάντηση στο Αυστροουγγρικό τελεσίγραφο στη Σερβία το 1914 .

Το 1887 εκλέγεται μέλος του κοινοβουλίου , το 1893 προσωρινός δήμαρχος του Βελιγραδίου. Από τις 29 Μαΐου 1903 έως τις 16 Μαΐου 1905 χρημάτισε υπουργός εσωτερικών και ξανά από τις 17 Απριλίου 1906 έως τις 30 Μαΐου 1907. Υπουργός Οικονομικών από τις 11 Φεβρουάριου  1909 έως τις 8 Μαΐου 1912. Εκπρόσωπος του υπουργού εσωτερικών από τις 12 Σεπτεμβρίου 1910 έως τις 25 Ιουνίου 1911 κι έπειτα για τρίτη φορά υπουργός εσωτερικών από τις 30 Αυγούστου 1912 έως τις 22 Νοεμβρίου 1914. Εκ νέου υπουργός οικονομικών από τις 10 Ιουνίου 1917 έως τις 20 Δεκεμβρίου 1918 και έπειτα αναπληρωτής υπουργός εξωτερικών έως τις 20 Δεκεμβρίου  1918.

Από τις 20 Δεκεμβρίου 1918 έως τις 16 Αύγουστος 1919 πρόεδρος της πρώτης κυβέρνησης του Βασιλείου Σέρβων Κροατών και Σλοβένων και από τις 19 Φεβρουαρίου έως τις 17 Μαΐου 1920 πρωθυπουργός του Βασιλείου της Γιουγκοσλαβίας.

## Έργα του
* "О Македонији и Македонцима“
* „Албански проблем и Србија и Аустроугарска“
* „Срби и Бугари у Балканском рату“
* „Тајна конвенција између Србије и Аустроугарске“

## Παραπομπές


## Πηγές
* Проф. др Дејвид Мекензи, Стојан Протић српски новинар и државник, Службени гласник, Београд, 2008. 
* *Мала енциклопедија Просвета - Општа Енциклопедија (М-Ш). Издавачко предузеће „Просвета“, Београд 1959.*

Κατηγορία:Σέρβοι ιστορικοί
Κατηγορία:Σέρβοι εκδότες
Κατηγορία:Βουλευτές της Σερβίας
Κατηγορία:Δήμαρχοι Βελιγραδίου
Κατηγορία:Υπουργοί εσωτερικών της Σερβίας
Κατηγορία:Υπουργοί οικονομικών της Σερβίας
Κατηγορία:Πρωθυπουργοί της Γιουγκοσλαβίας
Νικ Μένζα

Ο **Νικ Μένζα** (αγγλικά: *Nick Menza*, 23 Ιουλίου 1964 – 21 Μαΐου 2016) ήταν Αμερικανός μουσικός γεννημένος στη Γερμανία, γνωστός για τη συμμετοχή του στο heavy metal συγκρότημα των Megadeth από το 1989 ως το 1998, με μία σύντομη επιστροφή το 2004.

## Βιογραφία
Ο Μένζα γεννήθηκε στο Μόναχο το 1964. Ο πατέρας του, Ντον Μένζα, ήταν διάσημος μουσικός της τζαζ και αποτέλεσε μεγάλη επιρροή κατά την παιδική του ηλικία ώστε να ξεκινήσει να παίζει τύμπανα.

Το πρώτο του συγκρότημα ήταν οι Rhoads το 1982 με τους οποίους κυκλοφόρησε το *Into the Future* τέσσερα χρόνια αργότερα. Στη συνέχεια έπαιξε ως session μουσικός και έγινε τεχνικός τυμπάνων του ντράμερ των Megadeth, Τσακ Μπέλερ. Όταν ο Μπέλερ αρρώστησε, ο Μένζα τον αναπλήρωσε για κάποιες εμφανίσεις του συγκροτήματος, ενώ έγινε μόνιμο μέλος τους το 1989. Μαζί ηχογράφησαν μία σειρά από επιτυχημένα άλμπουμ όπως το *[[Rust In Peace]]*, το *[[Countdown to Extinction]]*, το *[[Youthanasia]]* και το *[[Cryptic Writings]]*. Όλα τα άλμπουμ έγιναν πλατινένια στις Ηνωμένες Πολιτείες και οι Megadeth αναγνωρίστηκαν ως ένα από τα σπουδαιότερα ονόματα του είδους. Το 1998, απολύθηκε από το συγκρότημα όταν αναγκάστηκε να κάνει επέμβαση για όγκο στο γόνατο του, με τον Ντέιβ Μαστέιν να προσλαμβάνει τον Τζίμι ΝτεΓκράσο στη θέση του.

Παράλληλα, ο Μένζα συνεργάστηκε με τον κιθαρίστα των Megadeth, Μάρτι Φρίντμαν σε τρία προσωπικά του άλμπουμ, το *Scenes* (1992), το *Introduction* (1994) και το *True Obsessions* (1996). Το 1997, δημιούργησε τους Menza με τους οποίους κυκλοφόρησε το *Life After Deth* το 2002. Το 2004, του ζητήθηκε να επιστρέψει στους Megadeth, αλλά μερικές ημέρες αργότερα απολύθηκε και πάλι, δίνοντας τη θέση του στον Σον Ντρόβερ.

Το 2006 έγινε μέλος των Orphaned to Hatred κυκλοφορώντας μαζί τους το ΕΡ "*War Plow*" και παραμένοντας στο συγκρότημα ως το 2010. Από το 2006 και έπειτα διατηρούσε το συγκρότημα Deltanaut χωρίς να έχουν πραγματοποιήσει κάποια επίσημη κυκλοφορία. Το 2007, ένα ατύχημα με αλυσοπρίονο παραλίγο να του στοιχίσει το χέρι του, το οποίο σώθηκε μετά από εγχείρηση. Πέθανε από καρδιακή προσβολή στις 21 Μαΐου 2016.

## Δισκογραφία

## Παραπομπές


## Πηγές
* Nick Menza - Encyclopaedia Metallum: The Metal Archives
* MusicMight :: Artists :: NICK MENZA - Rockdetector.com
* VQPR - Nick Menza 
* Nick Menza (Megadeth)- Musician Profile - Spirit of Metal webzine 

## Εξωτερικοί σύνδεσμοι
* Nick Menza - Drummer - Megadeth 
* Nick Menza | Facebook
* Nick Menza (@MenzaNick) | Twitter

Κατηγορία:Ροκ μουσικοί
Κατηγορία:Ντράμερς
Λεκτική επικοινωνία

Η **λεκτική επικοινωνία** είναι η ακουστική μορφή μεταφοράς των ιδεών, των σκέψεων και των οδηγιών, ή οδηγίες που χρησιμοποιούν οι φωνητικές χορδές και το στόμα του ομιλητή για να μεταδώσουν μία έννοια στον αέρα και αναγκάζοντας κατά συνέπεια τα κύματα του ήχου να μεταφερθούν στους κατάλληλους δέκτες του ακροατή, με συνέπεια έναν μετασχηματισμό της διανόησης και των εικόνων ή των συμβόλων που θα επιτρέψουν στο δέκτη να επεξεργαστεί την έννοια αυτού του οποίου έχει ειπωθεί. Είναι η επικοινωνία που διεξάγεται με τη χρήση του λόγου. **Λεκτική επικοινωνία** μπορεί να γίνει και μέσω συσκευών όπως: κινητό, Η/Υ, κλπ.

Κατηγορία:Ακουστική
Κατηγορία:Προφορική επικοινωνία
Κατάλογος Δανικών νησιών ανά έκταση

thumb|right|238px|Μερικά από τα μεγαλύτερα νησιά της Δανίας.

Αυτός είναι ένα κατάλογος των νησιών της Δανίας. Υπάρχουν περίπου 406 νησιά στη Δανία, εξαιρώντας τα νησιά των Νήσων Φερόες και της Γροιλανδίας. Περίπου 70 από αυτά κατοικούνται, ενώ τα υπόλοιπα είναι ακατοίκητα. Ο κατάλογος αυτός περιλαμβάνει όλα τα νησιά με έκταση μεγαλύτερη του 1 τ.χλμ.. 

## Νησιά με έκταση πάνω από 1 τ.χλμ.

## Παραπομπές


*
Δανικα Νησια
Λίμνη των Γιαννιτσών

Η **Λίμνη των Γιαννιτσών** (ή **Λίμνη [[Λουδίας|Λουδία]]**) ήταν μεγάλης έκτασης βαλτώδης υγρότοπος που βρίσκονταν νότια της πόλης των Γιαννιτσών, στην Κεντρική Μακεδονία. Αποξηράνθηκε στις αρχές του 20ού αιώνα, με σκοπό την καταπολέμηση της ελονοσίας, η οποία προερχόταν από τα θανατηφόρα ζωύφια που ζούσαν εντός της λίμνης και μάστιζε την περιοχή εκείνη τη περίοδο, καθώς και για την χρήση του εδάφους για γεωργικές καλλιέργειες.

## Ιστορία
Στην αρχαιότητα, βάσει ιστορικών δεδομένων, μεγάλο μέρος των πεδινών περιοχών της Κάτω Μακεδονίας καλύπτονταν από θάλασσα. Με το πέρασμα των χρόνων, η στάθμη της θάλασσας υποχώρησε σταδιακά νοτιότερα, λόγω των προσχώσεων των ποταμών. Έτσι σχηματίστηκαν μεταγενέστερα η λίμνη των Γιαννιτσών και ελώδεις εκτάσεις. Η φυσική απορροή των νερών της λίμνης, κατέληγε στον ποταμό Λουδία. 

Η έκταση της ήταν 10.000 στρέμματα, ενώ άλλα 340.000 στρέμματα ήταν ελώδη. Για αυτό συχνά, η λίμνη αναφέρεται ως *"βάλτος"*. Λόγω του βαλτώδους χαρακτήρα του οικοσυστήματος και της πυκνής βλάστησης της, συνήθη ήταν τα περιστατικά ελονοσίας λόγω των πολλών κουνουπιών. 

Μετά την Μικρασιατική Καταστροφή και την εγκατάσταση των προσφύγων σε οικισμούς και πόλεις της περιοχής λόγω της ανταλλαγής των πληθυσμών, ήταν επιτακτική η ανάγκη διανομής αγροτικών εκτάσεων ώστε να λυθεί το ζήτημα του βιοπορισμού των νέων κατοίκων της περιοχής, αλλά και να αντιμετωπιστούν τα περιστατικά ελονοσίας. Η αποξήρανση της λίμνης, που διήρκεσε από το 1928 έως το 1932, ανέλαβε η αμερικανική εταιρία *"New York Company Foundation"*.

Η λίμνη των Γιαννιτσών έμεινε γνωστή στην ελληνική και βαλκανική ιστοριογραφία, κατά την διάρκεια του Μακεδονικού Αγώνα, όπως στις ομώνυμες μάχες της 6ης Αυγούστου και της 21ης Δεκεμβρίου 1906, καθώς και των Βαλκανικών Πολέμων, με την μάχη των Γιαννιτσών. Η λίμνη αναφέρεται και σε έργα της ελληνικής λογοτεχνίας, όπως το μυθιστόρημα *"[[Στα Μυστικά του Βάλτου]]"* της Πηνελόπης Δέλτα.

## Πηγές
* Ιστοσ. PellaNet.gr, Λίμνη των Γιαννιτσών

Γιαννιτσων
Γιαννιτσων
Κατηγορία:Περιφερειακή ενότητα Πέλλας
Τώσινγκε

Το **Τώσινγκε** (δανικά: *Tåsinge*) είναι νησί της Δανίας. Έχει έκταση 70 χλμ² και πληθυσμό 6.187 κατοίκους (2010). Πρωτεύουσα και μεγαλύτερη πόλη είναι το Βίντεμπυ με 2.304 κατοίκους (2012). Το Τώσινγκε ανήκει διοικητικά στην περιοχή της Νότιας Δανίας. 

Τωσινγκε
Άνχολτ (νησί)

Το **Άνχολτ** (δανικά: *Anholt*) είναι νησί της Δανίας. Έχει έκταση 22,37 χλμ² και πληθυσμό 171 κατοίκους (2010). Πρωτεύουσα και μοναδική πόλη είναι το Άνχολτ με 171 κατοίκους (2012). Το Άνχολτ ανήκει διοικητικά στην περιοχή της Κεντρικής Γιουτλάνδης. 

## Εξωτερικοί σύνδεσμοι
* 

Κατηγορία:Νησιά της Δανίας
Λοκομοτίβι Τιφλίδας

Η **Λοκομοτίβι Τιφλίδας** είναι μια γεωργιανή ποδοσφαιρική ομάδα, που εδρεύει στην πρωτεύουσα Τιφλίδα και ιδρύθηκε το 1936. Την εποχή της ΕΣΣΔ η ομάδα ήταν μέλος της Σοβιετικής εθελοντικής αθλητικής κοινωνίας Λοκομοτίβ. Η ομάδα σχετίζεται στενά με την κρατική εταιρεία σιδηροδρόμων της χώρας.

## Ευρωπαϊκή πορεία

## Παραπομπές


## Εξωτερικοί σύνδεσμοι
* 
* Επίσημη ιστοσελίδα 
* Soccerway statistics

Κατηγορία:Ποδοσφαιρικές ομάδες Γεωργίας
Κατηγορία:Ιδρύσεις ποδοσφαιρικών ομάδων το 1936
Κατηγορία:Λοκομοτίβι Τιφλίδας
Κατηγορία:Τιφλίδα
Μερτσχάλι Οζουργκέτι

Η **Μερτσχάλι Οζουργκέτι** είναι γεωργιανή ποδοσφαιρική ομάδα, η οποία αγωνίζεται στην Pirveli Liga, τη δεύτερη κατηγορία της Γεωργίας. Η ομάδα έχει συμμετάσχει στο Πρωτάθλημα ποδοσφαίρου Γεωργίας την περίοδο 2003-04. Ιδρύθηκε το 1936.

## Τίτλοι
***[[Πρωτάθλημα ποδοσφαίρου Γεωργίας|Σοβιετικό πρωτάθλημα Γεωργίας]]**
** **Πρωταθλήτρια**: 1967, 1982, 1987
***Σοβιετικό Κύπελλο Γεωργίας**
** **Πρωταθλήτρια**: 1982
***[[Pirveli Liga]]**
** **Silver Medal winner**: 1994, 2003
** **Bronze Medal winner**: 1997
***[[Soviet Second League]]**
** **Silver Medal winner**: 1984
** **Bronze Medal winner**: 1968, 1985

## Παραπομπές



Κατηγορία:Ποδοσφαιρικές ομάδες Γεωργίας
Κατηγορία:Ιδρύσεις ποδοσφαιρικών ομάδων το 1936
Μεταλούργκι Ρουστάβι

Η **Μεταλούργκι Ρουστάβι** (γεωργιανά: მეტალურგი რუსთავი) είναι γεωργιανή ποδοσφαιρική ομάδα, η οποία αγωνίζεται στην πόλη Ρουστάβι. Έδρα της ομάδας είναι το Στάδιο Πολάντι. Η ομάδα ιδρύθηκε το 1948 ως ΦΚ Ρουστάβι. Το 2003 διαβαθμίστηκε και γι' αυτό ενώθηκε με την ΦΚ Τιφλίδας δημιουργώντας την Ολίμπι Ρουστάβι. Το 2007 η ομάδα κέρδισε το πρώτο της πρωτάθλημα. Το 2011 μετονομάστηκε σε Μεταλούργκι Ρουστάβι.

## Επιτυχίες
***[[Πρωτάθλημα ποδοσφαίρου Γεωργίας|Πρωτάθλημα Γεωργίας]]**
** **Πρωταθλήτρια**: 2007, 2010
** *Δεύτερη θέση*: 2012
** *Τρίτη θέση*: 1990, 1992, 2009, 2011
***Κύπελλο Γεωργίας**
** *Φιναλίστ*: 1994, 2009
* **Σούπερ Καπ Γεωργίας**
** **Πρωταθλήτρια**: 2010
** *Φιναλίστ*: 2007
***Σοβιετικό Πρωτάθλημα Γεωργίας**
** **Πρωταθλήτρια**: 1959, 1979
***Σοβιετικό Κύπελλο Γεωργίας**
** *Φιναλίστ*: 1974

## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές ομάδες Γεωργίας
Κατηγορία:Ιδρύσεις ποδοσφαιρικών ομάδων το 2006
Ντιναμό Μπατούμι

Η **Ντιναμό Μπατούμι** είναι μια γεωργιανή ποδοσφαιρική ομάδα από το Μπατούμι, Αζαρία. Συμμετείχε στο Πρωτάθλημα ποδοσφαίρου Γεωργίας, την ανώτατη κατηγορία της χώρας μέχρι τη σεζόν 2007-08 που υποβιβάστηκε στη δεύτερη κατηγορία, Pirveli Liga. Την περίοδο 2011-12 επέστρεψε στην ανώτατη κατηγορία. Έδρα της ομάδας είναι το στάδιο Adjarabet Αρένα,    Μπατούμι

## Διακρίσεις
***[[Πρωτάθλημα ποδοσφαίρου Γεωργίας|Σιβιετικό πρωτάθλημα Γεωργίας]]**
** **Πρωταθλήτρια**: 1938, 1940
***Σοβιετικό Κύπελλο Γεωργίας**
****Πρωταθλήτρια**: 1947, 1958
***Κύπελλο Γεωργίας**: 
** **Πρωταθλήτρια**: 1998.
** **Finalist**: 1993, 1995, 1996, 1997
* **Σούπερ Καπ Γεωργίας**: 
** **Πρωταθλήτρια**: 1998
** **Finalist**: 1996, 1997
***[[Soviet Second League]]:** 
** **Πρωταθλήτρια**: 1963, 1964, 1983
***[[Pirveli Liga]]:**
** **Silver medal winner**: 2012

## Ευρωπαϊκή πορεία

## Παραπομπές


## Πηγές
*Άλλη μια Ντιναμό (Μπατούμι) στο δρόμο της

## Εξωτερικοί σύνδεσμοι

* Επίσημη ιστοσελίδα

Κατηγορία:Ποδοσφαιρικές ομάδες Γεωργίας
Κατηγορία:Ιδρύσεις ποδοσφαιρικών ομάδων το 1923

Κατηγορία:Μπατούμι
Κολτσέτι-1913 Πότι

Η **Κολτσέτι-1913 Πότι** είναι μια γεωργιανή ποδοσφαιρική ομάδα από την πόλη Πότι, η οποία αγωνίζεται στο Πρωτάθλημα ποδοσφαίρου Γεωργίας. Αγωνίζεται στο Fazisi Stadium. Ιδρύθηκε το 1913.

## Ευρωπαϊκή πορεία

## Τίτλοι
***[[Πρωτάθλημα ποδοσφαίρου Γεωργίας|Σοβιετικό πρωτάθλημα Γεωργίας]]**
** **Πρωταθλήτρια**: 1978, 1988
***[[Πρωτάθλημα ποδοσφαίρου Γεωργίας]]**
** **Silver Medal winner**: 1994, 1997
** **Bronze medal winner**: 1995, 1996, 1998
***[[Pirveli Liga]]** 
** **Silver medal winner**: 2010
***[[Soviet Second League]]**
** **Silver Medal winner**: 1989
** **Bronze Medal winner**: 1982, 1983, 1984, 1987

## Προπονητές
* Besik Sherozia (Δεκ 2009–Μαρ 10)
* Soso Pilia (Μαρ 2011–Σεπ 11)
* Davit Makharadze (Δεκ 2011–Νοε 12)
* Soso Pilia (Νοε 2012–)

## Παραπομπές


Κατηγορία:Ποδοσφαιρικές ομάδες Γεωργίας
Κατηγορία:Ιδρύσεις ποδοσφαιρικών ομάδων το 1913
Τορπέντο Κουτάισι

Η **Τορπέντο Κουτάισι** (γεωργιανά: ტორპედო ქუთაისი) είναι γεωργιανή επαγγελματική ποδοσφαιρική ομάδα από την πόλη Κουτάισι, τη δεύτερη μεγαλύτερη πόλη της χώρας. Ιδρύθηκε το 1946. Τρία χρόνια μετά κέρδισε το πρωτάθλημα της χώρας. Αγωνίζεται στο στάδιο Στάδιο Ραμάζ Σενγκέλια χωρητικότητας 14.700 θεατών.

## Διακρίσεις
### Εγχώριες διοργανώσεις
* **[[Πρωτάθλημα ποδοσφαίρου Γεωργίας|Πρωτάθλημα Γεωργίας]]** (Α)
** Πρωταθλήτρια (3): 2000, 2001, 2002
** Δεύτερη θέση (3): 1999, 2003, 2005
* **Πιρβέλι Λίγκα** (Β)
** Πρωταθλήτρια (1): 2010
* **[[Κύπελλο Γεωργίας (ποδόσφαιρο ανδρών)|Κύπελλο Γεωργίας]]**
** Κυπελλούχος (4): 1999, 2001, 2016, 2018
** Φιναλίστ (4): 2000, 2002, 2004, 2011
* **Σούπερ Καπ Γεωργίας**
** Φιναλίστ (1): 1999

### Περιφερειακές διοργανώσεις
***[[Πρωτάθλημα ποδοσφαίρου Γεωργίας|Πρωτάθλημα Γεωργίας]]**
** Πρωταθλήτρια (1): 1949
***Πρώτη Κατηγορία ΕΣΣΔ** (Β)
** Πρωταθλήτρια (2): 1960, 1961
** Δεύτερη θέση (3): 1949, 1981, 1984
***Δεύτερη Κατηγορία ΕΣΣΔ** (Γ)
** Πρωταθλήτρια (1): 1988
* **Κύπελλο ΚΑΚ**
** Κυπελλούχος (1): 2001 
***Προεδρικό Κύπελλο Τουρκμενιστάν**
** Κυπελλούχος (1): 2002
** Φιναλίστ (1): 2004

#### Τμήματα υποδομής
* **Evima cup**
** Νικήτρια (1) 2013

## Παραπομπές


## Εξωτερικοί σύνδεσμοι
* Επίσημη ιστοσελίδα
* Η Τορπέντο στην UEFA


Κατηγορία:Ποδοσφαιρικές ομάδες Γεωργίας
Κατηγορία:Ιδρύσεις ποδοσφαιρικών ομάδων το 1946
Ντιναμό Σουχούμ

Η **Ντιναμό Σουχούμ** είναι μια ποδοσφαιρική ομάδα από την πόλη Σουχούμ στην Αμπχαζία. Είναι ένας από τους πιο πετυχημένους συλλόγους της χώρας. Αγωνίζεται στο Πρωτάθλημα ποδοσφαίρου Αμπχαζίας. Τα παραδοσιακά χρώματα της ομάδας είναι το μπλε και το άσπρο. 

## Ιστορία
Η ομάδα ιδρύθηκε το 1927 και συμμετείχε στο Σοβιετικό σύστημα πρωταθλήματος μέχρι το 1936. Είχε αγωνιστεί για πολλά χρόνια στη δεύτερη κατηγορία της ΕΣΣΔ. Το 1990, ιδρύθηκε το Πρωτάθλημα ποδοσφαίρου Γεωργίας και οι περισσότερες γεωργιανές ποδοσφαιρικές ομάδες, συμπεριλαμβανομένων και των Ντιναμό Τιφλίδας και Τορπέντο Κουτάισι εντάχθηκαν σε αυτό.

Η Ντιναμό Σουχούμ επέλεξε να παραμείνει στο Σοβιετικό σύστημα. Η ομάδα διαβαθμίστηκε στη Σοβιετική Πρώτη Κατηγορία, όπου παρέμεινε μέχρι το 1991. Ενδιάμεσα είχαν δημιουργεί οι FC Tskhumi Sokhumi και FC ASMC Sokhumi από παλαιότερα μέλη τη ομάδας. Μετά το 1991, λόγω του πολέμου στην Αμπχαζία, όλες οι ποδοσφαιρικές ομάδες της χώρας σταμάτησαν προσωρινά να αγωνίζονται. Το 1994, η Ντιναμό Σουχούμ αγωνίστηκε για πρώτη φορά στο Πρωτάθλημα ποδοσφαίρου Αμπχαζίας.

Κέρδισε το πρώτο εθνικό πρωτάθλημα της Αμπχαζίας το 1994, αλλά αποσύρθηκε από το επαγγελματικό ποδόσφαιρο αρκετά χρόνια μετά τη διάλυση της Σοβιετικής Ένωσης. Το 2009, 

In 2009, ανεβίωσε και τώρα παίζει στο πρωτάθλημα ποδοσφαίρου της Αμπχαζίας.

## Εξωτερικοί σύνδεσμοι
* Επίσημη Ιστοσελίδα 

Κατηγορία:Ποδοσφαιρικές ομάδες Γεωργίας
Κατηγορία:Ιδρύσεις ποδοσφαιρικών ομάδων το 1927
Κατηγορία:Ιδρύσεις ποδοσφαιρικών ομάδων το 2009
Κατηγορία:Ποδόσφαιρο στην Αμπχαζία
Ίαν Χιλ

Ο **Ίαν Χιλ** (*Ian Frank Hill*, 20 Ιανουαρίου 1951) είναι Άγγλος μπασίστας, γνωστότερος ως ιδρυτικό μέλος του χέβι μέταλ συγκροτήματος Judas Priest.

## Βιογραφία
Ο Χιλ γεννήθηκε στο δυτικό Μπρόμγουιτς της Αγγλίας στις 20 Ιανουαρίου 1951 και ξεκίνησε να παίζει μπάσο από την παιδική του ηλικία, επηρεαζόμενος από τον πατέρα του ο οποίος ήταν μουσικός της τζαζ. Το 1969 σχημάτισε τους Judas Priest μαζί με τον φίλο του Κ.Κ.Ντάουνινγκ, τον τραγουδιστή Αλ Άτκινς και το ντράμερ Τζον Έλις, δίνοντας τις πρώτες τους συναυλίες την επόμενη χρονιά. Το 1974, εντάχθηκαν στο συγκρότημα ο τραγουδιστής Ρομπ Χάλφορντ, του οποίου η αδελφή ήταν η μετέπειτα σύζυγος του Χιλ, όπως και ο κιθαρίστας Γκλεν Τίπτον για να ηχογραφήσουν το "*[[Rocka Rolla]]*".

Ο Χιλ έχει συμμετάσχει σε δεκάδες δίσκους καθ' όλη την καριέρα των Judas Priest, με πωλήσεις περίπου πενήντα εκατομμυρίων αντιτύπων, παγκοσμίως. Δώδεκα δίσκοι τους έχουν βραβευθεί ως χρυσοί, με τους τέσσερις από αυτούς να είναι πλατινένιοι και το "*[[Screaming for Vengeance]]*" διπλά πλατινένιο.

Η μεγαλύτερη επιρροή του Χιλ είναι ο Τζακ Μπρους των Cream, ενώ έχει συμμετάσχει στη συγγραφή δύο μόλις τραγουδιών των Judas Priest, των "*Winter*" και "*Caviar and Meths*" από το ντεμπούτο άλμπουμ τους.

Το 2004, έκανε την παραγωγή στο ΕΡ "*The Sound of Loud*" των The New Blacks.

Ο Χιλ ήταν παντρεμένος με την αδελφή του Χάλφορντ, Σου, από το 1976 μέχρι το 1984, έχοντας κάνει μαζί της ένα γιο, τον Άλεξ. Στη συνέχεια παντρεύτηκε τη δεύτερη σύζυγο του, Λετίσια, ενώ πλέον διαμένει στην Αγγλία με την τρίτη του γυναίκα, Τζιν και τα δύο παιδιά της.

## Δισκογραφία
### με τους Judas Priest
* *[[Rocka Rolla]]* (1974)
* *[[Sad Wings of Destiny]]* (1976)
* *[[Sin After Sin]]* (1977)
* *[[Stained Class]]* (1978)
* *[[Killing Machine]]* (1978)
* *[[Unleashed in the East]]* (1979)
* *[[British Steel]]* (1980)
* *[[Point of Entry]]* (1981)
* *[[Screaming for Vengeance]]* (1982)
* *[[Defenders of the Faith]]* (1984)
* *[[Turbo]]* (1986)
* *[[Priest...Live!]]* (1987)
* *[[Ram it Down]]* (1988)
* *[[Painkiller (άλμπουμ)|Painkiller]]* (1990)
* *[[Jugulator]]* (1997)
* *[['98 Live Meltdown]]* (1998)
* *[[Demolition (άλμπουμ)|Demolition]]* (2001)
* *[[Live in London]]* (2003)
* *[[Angel of Retribution]]* (2005)
* *[[Nostradamus (άλμπουμ)|Nostradamus]]* (2008)
* *[[A Touch of Evil: Live]]* (2009)
* *[[British Steel|British Steel - 30th Anniversary - Live]]* (2010)
* *[[Redeemer of Souls]]* (2014)

## Παραπομπές


## Πηγές
* IAN HILL - Jugulator.net
* JUDAS PRIEST INFO PAGES - IAN PROFILE - the x quorum
* Judas Priest | Music Biography, Credits and Discography | AllMusic
* Ian Hill - Encyclopaedia Metallum: The Metal Archives

Κατηγορία:Μπασίστες
Κατηγορία:Άγγλοι μουσικοί
Μίντελ

Ο **Μίντελ** (γερμ.:Mindel) είναι ένας ποταμός της Βαυαρίας στη νότια Γερμανία. Έχει μήκος 78 χιλιόμετρα και είναι δεξιός παραπόταμος του Δούναβη. Ο ποταμός πηγάζει δυτικά του Κάουφμπεουρεν, στην περιοχή Αλγκάου, και ρέει κυρίως προς τα βόρεια. Εκβάλλει στον Δούναβη στο Γκούντρενμιγκεν, ανατολικά του Γκούνζμπουργκ. Οι πόλεις Μίντελχαιμ, Μπουργκάου και Θάνχαουσεν βρίσκονται κατά μήκος του ποταμού.

Κατηγορία:Παραπόταμοι του Δούναβη
Κατηγορία:Ποταμοί της Βαυαρίας
Κατηγορία:Ποταμοί της Γερμανίας
Νεφερίτης Β΄ της Αιγύπτου

Ο **Νεφερίτης Β' της Αιγύπτου** ήταν Φαραώ της Αιγύπτου για 4 μόνο μήνες το 380 π.Χ. που διαδέχθηκε τον πατέρα του Άκορη, ήταν ο τελευταίος Φαραώ της 29ης δυναστείας της Αιγύπτου. Ανατράπηκε και δολοφονήθηκε από τον Νεκτανεβώ Α' ιδρυτή της 30ης και τελευταίας δυναστείας των Αιγυπτίων Φαραώ.

## Εξωτερικοί σύνδεσμοι
Νεφερίτης Β'

Κατηγορία:Φαραώ της 29ης Αιγυπτιακής Δυναστείας
Εθνική Γεωργίας Κ-21 (ποδόσφαιρο ανδρών)

Η **Εθνική Γεωργίας U21 (ποδόσφαιρο ανδρών)** είναι η εθνική ομάδα κάτω των 21 της Γεωργίας. Ελέγχεται από τη Γεωργιανή Ποδοσφαιρική Ομοσπονδία. Η ομάδα θεωρείτα η τροφοδότης της Εθνικής Γεωργίας. Συμμετέχει στο Ευρωπαϊκό πρωτάθλημα ποδοσφαίρου U21, το οποίο διεξάγεται κάθε δύο χρόνια. Ποτέ δεν έχει καταφέρει να συμμετάσχει στην τελική φάση του τουρνουά.

Στην ομάδα συμμετέχουν οι Γεωργιανοί ποδοσφαιριστές κατω των 21 στην αρχή του χρονολογικού έτους που ξεκινά το διετές Ευρωπαϊκό πρωτάθλημα ποδοσφαίρου U21, με αποτέλεσμα κάποιοι ποδοσφαιριστές να συμμετέχουν μέχρι το 23ο έτος.

Παρόλο που η διάλυση της ΕΣΣΔ έγινε επίσημα στις 25 Δεκεμβρίου 1991, η ομάδα κάτω των 21 συνέχισε σαν Εθνική ΕΣΣΔ U21 μέχρι το Ευρωπαϊκό πρωτάθλημα ποδοσφαίρου U21 1992. Μετά από αυτό οι δημοκρατίες που διαχωρίστηκαν από την ΕΣΣΔ δημιούργησαν δικές τους ομάδες όπως οι Εθνική Αρμενίας U21 (ποδόσφαιρο ανδρών), Εθνική Αζερμπαϊτζάν U21 (ποδόσφαιρο ανδρών), Εθνική Λευκορωσίας U21 (ποδόσφαιρο ανδρών), Εθνική Εσθονίας U21 (ποδόσφαιρο ανδρών), Εθνική Λετονίας U21 (ποδόσφαιρο ανδρών), Εθνική Λιθουανίας U21 (ποδόσφαιρο ανδρών), Εθνική Μολδαβίας U21 (ποδόσφαιρο ανδρών) και Εθνική Ουκρανίας U21 (ποδόσφαιρο ανδρών).

## Δείτε ακόμη
* Εθνική Γεωργίας (ποδόσφαιρο ανδρών)
* Εθνική Γεωργίας U19 (ποδόσφαιρο ανδρών)
* Εθνική Γεωργίας U17 (ποδόσφαιρο ανδρών)

## Παραπομπές


## Εξωτερικοί σύνδεσμοι
* Team Profile & Squad στη σελίδα UEFA.com

Κατηγορία:Εθνική Γεωργίας (ποδόσφαιρο)
Κατηγορία:Εθνικές ομάδες ποδοσφαίρου Κ-21 Ευρώπης
Κατηγορία:Ποδόσφαιρο νέων ανά χώρα
Άκορης της Αιγύπτου

thumb|250px|Τμήμα ανδριάντα του Φαραώ Άκορη
Ο **Άκωρ** ή **Άκορης** ήταν Φαραώ της Αιγύπτου από την 29η δυναστεία, κυβέρνησε την χώρα από το 393 π.Χ. ως το 380 π.Χ.. Ανέτρεψε τον προκάτοχο του Ψαμμύθη και στην συνέχεια για να νομιμοποιήσει την άνοδο του στον θρόνο ισχυρίστηκε ότι είναι εγγονός του Νεφερίτη Α' ιδρυτή της 29ης δυναστείας της Αιγύπτου. Η βασιλεία του έμεινε γνωστή στην Αιγυπτιακή ιστορία για τον τεράστιο αριθμό των έργων που οικοδόμησε και τις πολλές ανακατασκευές των ναών. Συμμάχησε με τον βασιλιά της Κύπρου Ευαγόρα και την Αθήνα εναντίον των Περσών γι'αυτό ο Αρταξέρξης Β' υποστήριξε την Σπάρτη στον Κορινθιακό πόλεμο. Μετά την σύναψη της ειρήνης του Ανταλκίδα το 387 π.Χ. ο Αρταξέρξης Β' έστρεψε το ενδιαφέρον του στην κατάκτηση της Αιγύπτου αλλά ο Άκωρ με την βοήθεια του Αθηναίου στρατηγού Χαβρία κατάφερε να τον αποκρούσει επιτυχώς το 385 π.Χ. και το 383 π.Χ.. Πέθανε το 380 π.Χ. και τον διαδέχθηκε ο γιος του Νεφερίτης Β' αλλά ανατράπηκε σε 4 μόνο μήνες από τον Νεκτανεβώ Α' ιδρυτή της 30ης δυναστείας της Αιγύπτου.

## Πηγές
**Peter Clayton, Chronicle of the Pharaoh, Thames and Hudson Ltd, 1994. p.203*
**John V.A. Fine, The Ancient Greeks: A critical history (Harvard University Press, 1983), σελ.558*

Κατηγορία:Φαραώ της 29ης Αιγυπτιακής Δυναστείας
Ρίτσαρντ Κρόμγουελ

Ο **Ρίτσαρντ Κρόμγουελ** (αναφέρεται και ως Κρόμβελ, αγγλική γλώσσα: *Richard Cromwell*, 4 Οκτωβρίου 1626 – 12 Ιουλίου 1712), γιος του Όλιβερ Κρόμγουελ, ήταν ο δεύτερος Λόρδος Προστάτης της Κοινοπολιτείας της Αγγλίας, της Σκωτίας και της Ιρλανδίας, που υπηρέτησε σχεδόν για εννέα μήνες, από τις 3 Σεπτεμβρίου 1658 μέχρι τις 25 Μαΐου 1659. Μετά την πτώση του από την εξουσία, του δόθηκε από τους βασιλικούς το όχι και τόσο κολακευτικό παρατσούκλι *Πεσμένο Πουλί* (Tumbledown Dick).

## Βιογραφικά στοιχεία
Ο Ρίτσαρντ Κρόμγουελ γεννήθηκε στις 4 Οκτωβρίου 1626 στο Χάντινγκτον του Κέμπριτζσαϊρ της Αγγλίας, ήταν ο τρίτος γιος του Όλιβερ Κρόμγουελ και της συζύγου του Ελίζαμπεθ Κρόμγουελ. Λίγα είναι γνωστά για την παιδική του ηλικία. Ο ίδιος και τα τρία αδέλφια του είχαν εκπαιδευτεί στη σχολή *Felsted* στο Έσσεξ κοντά στο σπίτι της οικογένειας της μητέρας τους. Δεν υπάρχει καμία αναφορά ότι παρακολούθησε κάποιο πανεπιστήμιο.

Ο πατέρας του, ο Όλιβερ Κρόμγουελ, πέθανε στις 3 Σεπτεμβρίου 1658 και ο Ρίτσαρντ ενημερώθηκε την ίδια ημέρα ότι επρόκειτο να τον διαδεχθεί. Υπήρξε κάποια διαμάχη για τη διαδοχή. Μια επιστολή από τον John Thurloe δείχνει ότι στις 30 Αυγούστου ο Όλιβερ Κρόμγουελ όρισε προφορικά τον γιο του ως διάδοχό του, αλλά κάποιες άλλες εκδοχές ισχυρίζονται είτε ότι δεν όρισε κανένα διάδοχο, είτε ότι έδωσε την προτεραιότητα στον γαμπρό του, τον Τσαρλς Φλήτγουντ.

Κατά τη διάρκεια των πολιτικών δυσκολιών του χειμώνα του 1659, υπήρχαν φήμες ότι ο Κρόμγουελ έπρεπε να επανακληθεί ως Λόρδος Προστάτης, αλλά αυτές δεν κατέληξαν πουθενά. Τον Ιούλιο του 1660 όμως, ο Κρόμγουελ έφυγε για τη Γαλλία, και έφτασε εκεί, χρησιμοποιόντας μια ποικιλία από ψευδώνυμα, συμπεριλαμβανομένου και αυτό του Τζον Κλαρκ. Το 1680 ή το 1681, επέστρεψε στην Αγγλία όπου έζησε μαζί με τον έμπορο Thomas Pengelly στο Τσέζαντ του Χέρτφορντσαϊρ, εκεί ζούσαν από το εισόδημα που είχε από το κτήμα του στο Hursley. Πέθανε στις 12 Ιουλίου 1712 σε ηλικία 85 ετών.

## Παραπομπές


## Πηγές
* 
* 
* 
* 
* 

Κατηγορία:Άγγλοι πολιτικοί
Αλλεργιολόγος

Ο **αλλεργιολόγος** είναι ιατρός που έχει την ειδικότητα της αλλεργιολογίας που ασχολείται με καταστάσεις όπως άσθμα, έκζεμα και αλλεργική ρινίτιδα - ανοσολογικές αντιδράσεις εξαιτίας τεχνητής ή φυσικής προέλευσης αλλεργιογόνων, που βρίσκονται στο νερό, την τροφή, ή τον αέρα.

## Άσκηση στην ειδικότητα
Πτυχίο ιατρικής ελληνικού πανεπιστημίου ή αναγνωρισμένου πανεπιστημίου της αλλοδαπής προαπαιτείται για την άσκηση στην Αλλεργιολογία. Η ειδικότητα συνίσταται χρονικά από 2 έτη στη Βασική Εκπαίδευση (Παθολογία και Παιδιατρική), 3 έτη στην Ειδική Εκπαίδευση (Ανοσολογία κλινικοεργαστηριακή, Εργαστήριο Φυσιολογίας της Αναπνοής, και Δερματολογία), και 2 έτη στην Κλινική Αλλεργιολογία (ενηλίκων και παίδων).

## Παραπομπές


## Εξωτερικοί σύνδεσμοι
* 
* 

Κατηγορία:Επαγγέλματα
Κατηγορία:Αλλεργιολογία
Βοημική Ελβετία

Η **Βοημική Ελβετία** (τσέχικα: *České Švýcarsko*, γερμανικά: *Böhmische Schweiz*), επίσης γνωστή ως **Τσεχική Ελβετία**, είναι φυσική περιοχή η οποία βρίσκεται στα βορειοδυτικά της Τσεχίας. Βρίσκεται στο τσεχικό τμήμα των Ελμπσαντσταϊνγκεμπίργκε, στα βόρεια του Ντέτσιν και στις δύο όχθες του Ποταμού Έλβα. Εκτείνεται στα ανατολικά έως τα Λουσατιανά Όρη και στα δυτικά έως τα Όρη Όρε. Μεγαλύτερο υψόμετρό της είναι η κορυφή Ντέτσινσκι Σνέζνικ με υψόμετρο 726 μέτρων πάνω από το επίπεδο της θάλασσας. Έχει κηρυχτεί ως προστατευόμενη περιοχή (ως *ChKO Labske Piskovce*) από το 1972.

Η περιοχή κατά μήκος της δεξιάς όχθης του Έλβα έγινε εθνικό πάρκο την 1η Ιανουαρίου 2000, το **Εθνικό Πάρκο Τσέσκε Σβίτσαρσκο**. Το Εθνικό Πάρκο γειτνιάζει με το Εθνικό Πάρκο της Σαξωνικής Ελβετίας (*Sächsische Schweiz*) στη Γερμανία.

## Ετυμολογία

Η ιδέα της Βοημικής Ελβετίας αναπτύχθηκε κατά τη διάρκεια του 18ου αιώνα ως μια μορφή επέκτασης της Σαξωνικής Ελβετίας, η οποία βρισκόταν στο τμήμα των Ελμπσαντσταϊνγκεμπίργκε στη Γερμανία. Η ονομασία της προήλθε από τους Ελβετούς καλλιτέχνες Άντριαν Ζινγκ και Άντον Γκραφφ, των οποίων η γεωγραφία της βόρειας Βοημίας θύμιζε τη χώρα καταγωγής τους.

## Παραπομπές


## Εξωτερικοί σύνδεσμοι

* Επίσημη Ιστοσελίδα 
* Φωτογραφίες της περιοχής
* Βοημική Ελβετία
* Φωτογραφίες της Βοημικής Ελβετίας
* Awarded "EDEN - European Destinations of Excellence" non traditional tourist destination 2009


Κατηγορία:Εθνικά πάρκα στην Τσεχία
Κατηγορία:Βοημία
Δήμος Νέας Ιωνίας Αττικής

Ο **Δήμος Νέας Ιωνίας** βρίσκεται στην Περιφερειακή ενότητα Βορείου Τομέα Αττικής της Περιφέρειας Αττικής. Με την εφαρμογή της διοικητικής διαίρεσης Καλλικράτης το 2011 ουδεμία μεταβολή επήλθε στο δήμο και δήμαρχος επανεξελέγη για το 2014-19 ο Ηρακλής Γκότσης. Δήμαρχος της πόλης παρέμεινε από την 01/01/2011 ο Ηρακλής Γκότσης, επικεφαλής της παράταξης "Ενότητα για τη Νέα Ιωνία". Με την εφαρμογή της νέας διοικητικής διαίρεσης της χώρας κατά το Πρόγραμμα Καλλικράτης ουδεμία μεταβολή επήλθε στον Δήμο Νέας Ιωνίας, σύμφωνα με το άρθρο 1,§ 5.1.Β αυτού, ο Ηρακλής Γκότσης επανεξελέγη στις Δημοτικές εκλογές του 2014 για την περίοδο (2014 - 2019). Στις εκλογές του 2019 εξελέγη ως νικήτρια η πολιτικός Μηχανικός Δέσποινα Θωμαΐδου, επικεφαλής της παράταξης Δύναμη Προοπτικής, και είναι η πρώτη γυναίκα Δήμαρχος στην ιστορία της πόλης.

## Συνοικίες
Αποτελείται από 13 συνοικίες - γειτονιές: Νέα Ιωνία (κέντρο), Περισσός, Ινέπολη, Πευκάκια, Σαφράμπολη, Νεάπολη, Ελευθερούπολη, Αλσούπολη, Καλογρέζα, Λαζάρου (ΒΔ του κέντρου), Ανθρακωρυχεία, Ειρήνη, Ομορφοκλησσιά και Παλαιολόγου.

## Διατελέσαντες δήμαρχοι
Δήμαρχοι Νέας Ιωνίας έχουν διατελέσει:

## Παραπομπές


Κατηγορία:Βόρειος Τομέας Αθηνών
Νεας Ιωνιας
Τάσος Αλιφέρης

Ο **Αναστάσιος "Τάσος" Αλιφέρης** (Λάχιον Λακωνίας, 12 Νοεμβρίου 1951 - ΗΠΑ, 5 Μαρτίου 2012) ήταν Έλληνας πολιτικός και ιατρός. Διετέλεσε Δήμαρχος Τήλου, ενώ υπήρξε και ιδρυτικό Μέλος του Ελληνικού Δικτύου Μικρών Νησιών.

## Βιογραφικά στοιχεία

Γεννήθηκε στο Λάχιον Λακωνίας στις 12 Νοεμβρίου 1951. Ήταν παντρεμένος με την Χρύσα Αλιφέρη και είχε δύο παιδιά, τον Σπύρο και την Ανδρομάχη. Σπούδασε στην Ιατρική Σχολή της Σιένας στην Ιταλία και έκανε μεταπτυχιακό στο Πανεπιστήμιο της Ρώμης. Μιλούσε Ιταλικά και Αγγλικά.

Από τη δεκαετία του 1960 έγινε μέλος της ΕΔΗΝ στον πολιτικά δύσκολο γεωγραφικό χώρο της Λακωνίας. Αυτό είχε ως συνέπεια μια σειρά δυσμενών αντιμετωπίσεών του με κορυφαία την μη εγγραφή του στο Πανεπιστήμιο το 1970, παρ’ ότι στις Πανελλαδικές εξετάσεις είχε συγκεντρώσει τα απαραίτητα μόρια. Ακολούθησε μια ανεπιτυχής προσφυγή στο Συμβούλιο της Επικρατείας, από τον Νομικό Σύμβουλο του Γεωργίου Παπανδρέου Λαλιώτη και επαναφορά του θέματος από τον Απόστολο Κακλαμάνη, στην πρώτη μεταπολιτευτική βουλή. Εκεί, η δεξιά απέρριψε το αίτημα, καθώς στην Ιατρική φοιτούσαν πολλοί και «δεν χωρούσαν 5 αυτής της κατηγορίας».

Το διάστημα από το 1970 μέχρι το 1976 που παρέμεινε λόγω δικτατορίας εκτός πανεπιστημιακής εκπαίδευσης απασχολήθηκε επαγγελματικά σε φαρμακοβιομηχανία, σιδηροκατασκεύες, οικοδομή, φορτοεκφορτώσεις, στο εργοτάξιο Κερατσινίου της ΔΕΗ και αλλού. Ακολούθησαν σπουδές στην Ιταλία. Μέλος του ΠΑΣΟΚ από την ίδρυσή του στην Οργάνωση του Πειραιά, στην συνέχεια μέλος και πρόεδρος ΠΑΣΠ Σιέννας και επί 4 χρόνια πρόεδρος του Συλλόγου Ελλήνων Φοιτητών, μέλος τοπικής και Νομαρχιακής οργάνωσης ΠΑΣΟΚ Ιταλίας, αργότερα στην Τήλο με θέσεις Γραμματέα Συντονιστικής Επιτροπής Τοπικής Οργάνωσης και μέλος της Νομαρχιακής Επιτροπής Νότιας Δωδεκανήσου. Διετέλεσε Δήμαρχος Τήλου από το 1995 έως τον θάνατό του το 2012. Επί δημαρχίας του, ο πληθυσμός της Τήλου αυξήθηκε με αναπτυξιακούς δείκτες πρωτοφανείς για παραμεθόριο ακριτική περιοχή. Συνιδρυτής του Ελληνικού Δικτύου Μικρών Νησιών και αναπληρωτής Εκπρόσωπός του στην Ευρωπαϊκή Ομοσπονδία Δικτύων Μικρών Νησιών. Πρόεδρος του ΣΥ.Ν.Δ.ΚΕ (Συμβούλιο Νησιώτικων Δήμων και Κοινοτήτων Ελλάδας), από το 2006 έως και τον θάνατο του το 2012.

## Διακρίσεις

* Βραβείο «ΒΥΡΩΝΑ ΑΝΤΥΠΑ» από την «ΕΛΛΗΝΙΚΗ ΕΤΑΙΡΕΙΑ ΠΡΟΣΤΑΣΙΑΣ ΤΗΣ ΦΥΣΗΣ» (1999)
* Bραβείο ακτιβισμού «MONETTEHORWITZ » (2009)
* ΒΡΑΒΕΙΟ «ΕURO-NATUR FOR ENVIROMENTAL EXCELENCE 2009»__
* Τιμητική διάκριση του Ελληνικού Δικτύου Μικρών Νησιών για τη προσφορά του στη Νησιωτική κοινωνία.

## Παραπομπές


Κατηγορία:Δήμαρχοι ελληνικών πόλεων